CELEX: 62009CA0269
Language: lt
Date: 2012-07-12 00:00:00
Title: Byla C-269/09: 2012 m. liepos 12 d. Teisingumo Teismo (pirmoji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — EB 18, 39 ir 43 straipsniai — EEE susitarimo 28 ir 31 straipsniai — Mokesčių teisės aktai — Mokesčių mokėtojo gyvenamosios vietos perkėlimas į užsienį — Pareiga visas neapmokestintas pajamas įtraukti į paskutinių mokestinių metų apmokestinamąją vertę — Galimos lengvatos dėl mokestinės skolos atidėjimo praradimas)

22.9.2012   
            
            
               LT
            
            
               Europos Sąjungos oficialusis leidinys
            
            
               C 287/2
            
         2012 m. liepos 12 d. Teisingumo Teismo (pirmoji kolegija) sprendimas byloje Europos Komisija prieš Ispanijos Karalystę
   
   (Byla C-269/09) (1)
   
   (Valstybės įsipareigojimų neįvykdymas - EB 18, 39 ir 43 straipsniai - EEE susitarimo 28 ir 31 straipsniai - Mokesčių teisės aktai - Mokesčių mokėtojo gyvenamosios vietos perkėlimas į užsienį - Pareiga visas neapmokestintas pajamas įtraukti į paskutinių mokestinių metų apmokestinamąją vertę - Galimos lengvatos dėl mokestinės skolos atidėjimo praradimas)
   2012/C 287/02
   Proceso kalba: ispanų
   
      Šalys
   
   
      Ieškovė: Europos Komisija, atstovaujama R. Lyal ir F. Jimeno Fernández
   
      Atsakovė: Ispanijos Karalystė, atstovaujama M. Muñoz Pérez
   
      Atsakovės pusėje įstojusios į bylą šalys: Vokietijos Federacinė Respublika, atstovaujama M. Lumma, C. Blaschke ir K. Petersen, Nyderlandų Karalystė, atstovaujama C. Wissels ir M. de Ree, Portugalijos Respublika, atstovaujama L. Inez Fernandes
   
      Dalykas
   
   Valstybės įsipareigojimų neįvykdymas — EB 18, 39 ir 43 straipsnių bei EEE susitarimo 28 ir 31 straipsnių pažeidimas — Mokesčių mokėtojai, kurie perkelia savo gyvenamąją vietą į užsienį — Pareiga visas neapmokestintas pajamas įtraukti į paskutinių mokestinių metų, kai jie buvo laikomi mokesčių mokėtojais rezidentais, apmokestinamąją vertę.
   
      Rezoliucinė dalis
   
   
               1.
            
            
               Priėmusi ir palikusi galioti 2006 m. lapkričio 28 d. Fizinių asmenų pajamų mokesčio įstatymo Nr. 35/2006, iš dalies keičiančio Pelno mokesčio įstatymą, Nenuolatinių gyventojų pajamų mokesčio įstatymą ir Turto mokesčio įstatymą (Ley 35/2006 del Impuesto sobre la Renta de las Personas Físicas y de modificación parcial de las leyes de los Impuestos sobre Sociedades, sobre la Renta de no residentes y sobre el Patrimonio), 14 straipsnio 3 dalies nuostatą, pagal kurią mokesčių mokėtojai, perkeliantys savo gyvenamąją vietą į kitą valstybę narę, visas neapmokestintas pajamas privalo įtraukti į paskutinių mokestinių metų, kai jie buvo laikomi mokesčių mokėtojais rezidentais, apmokestinamąją vertę, Ispanijos Karalystė neįvykdė įsipareigojimų pagal EB 18, 39 ir 43 straipsnius.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Ispanijos Karalystės tris ketvirtadalius visų bylinėjimosi išlaidų, o iš Europos Komisijos — likusį ketvirtadalį.
            
         
               4.
            
            
               Vokietijos Federacinė Respublika, Nyderlandų Karalystė ir Portugalijos Respublika padengia savo bylinėjimosi išlaidas.
            
         
      (1)  OL C 220, 2009 9 12.